b'\n_START_ARTICLE_\n\xc5\xa0ventosios Romos Imperijos R\xc5\xabm\xc5\xb3 Teismas\n_START_PARAGRAPH_\nImperijos r\xc5\xabm\xc5\xb3 teismas (vok. Reichskammergericht) - iki pat u\xc5\xbedarymo 1806 m. greta Imperijos r\xc5\xabm\xc5\xb3 tarybos (Reichshofrat) buvo auk\xc5\xa1\xc4\x8diausios instancijos teismas \xc5\xa0ventojoje Romos imperijoje. \xc4\xaesteig\xc4\x97 imperatoriaus Maksimilianas I-asis._NEWLINE_1495 m. spalio 31 d. \xc4\xafsteigus b\xc5\xabstin\xc4\x97 buvo Frankfurte. Kiti rezidavimo miestai - Worms, Augsburg, Niurnbergas, R\xc4\x97gensburgas, Speyer ir Esslingen; nuo 1527 m. - Speyer, sugriovus miest\xc4\x85 - Pfalco paveld\xc4\x97jimo karo metu 1689-1806 m. Veclaras mieste._NEWLINE_Imperijos r\xc5\xabm\xc5\xb3 teismo pirmtakas - Karali\xc5\xa1kasis r\xc5\xabm\xc5\xb3 teismas (K\xc3\xb6nigliches Kammergericht), pos\xc4\x97d\xc5\xbeiav\xc4\x99s ten, kur apsistodavo karalius. Nuo XV a. Habsburgai tapo imperijos valdovais. Kadangi jie vald\xc4\x97 dideles teritorijas ir u\xc5\xbe Vokietijos rib\xc5\xb3, habsburg\xc5\xb3 karalius ilg\xc4\x85 laik\xc4\x85 neb\xc5\xabdavo \xc5\xa0v. Romos imperijoje, kartu ir auk\xc5\xa1\xc4\x8diausiasis teismas. Jurisdikcin\xc4\x97je veikloje tai gal\xc4\x97jo privesti prie kriz\xc4\x97s. Karalius buvo ne tik auk\xc5\xa1\xc4\x8diausiasis teis\xc4\x97jas, bet ir imperijos regentas. Kadangi jis da\xc5\xbenai neb\xc5\xabdavo imperijoje, tai neigiamai veik\xc4\x97 ir politin\xc4\x99 pad\xc4\x97t\xc4\xaf \xc5\xa0v. Romos imperijoje. Siekiant pagerinti administravim\xc4\x85 Vormso reichstage (Reichstag zu Worms (1495)) apsispr\xc4\x99sta d\xc4\x97l reform\xc5\xb3. Paskelbta Am\xc5\xbeinoji \xc5\xbeem\xc4\x97s taika (Ewiger Landfriede), u\xc5\xbedrausta tarpusavyje kariauti, naudoti prievart\xc4\x85 prie\xc5\xa1 kitus imperijos pavaldinius. Taikai u\xc5\xbetikrinti bei teisti pa\xc5\xbeeid\xc4\x97jus reichstage nuspr\xc4\x99sta \xc4\xafsteigti Imperijos r\xc5\xabm\xc5\xb3 teism\xc4\x85.'